**PRORAČUN GRAĐANA ZA 2024. godinu**

Pred Vama se nalazi pojednostavljeni prikaz usvojenog proračuna za 2024. godinu. Sadržaj uključuje pregled ukupnog proračuna i nekoliko izdvojenih kategorija, na prihodovnoj i rashodovnoj strani, koje mogu biti od interesa za građane.

Na ovaj način želimo pomoći građanima da bolje razumiju sadržaj proračuna grada, odakle novac dolazi i na šta se konkretno troši. Cilj je također potaknuti građane da sudjeluju u procesu realizacije proračuna u 2024. godini i izrade za 2025. godinu.

**Što je proračun grada?**

**Proračun** je financijski plan koji **jedinica lokalne samouprave (JLS)** koristi za procjenu očekivanih prihoda od poreza, taksi, donacija i drugih izvora, te utvrđenih rashoda za različite usluge, projekte, inicijative i potrebe lokalne zajednice, za određeni period, najčešće za jednu kalendarsku godinu.

Gradonačelnik izrađuje i vijeću na usvajanje podnosi nacrt i prijedlog proračuna. Nakon usvajanja, gradonačelnik je odgovoran za provođenje proračuna.

Proračun ima važnu ulogu u upravljanju javnim sredstvima na lokalnoj razini. Građani, kroz svoje izabrane predstavnike ili izravno, trebaju imati uvid u način na koji se njihovi porezi i druga sredstva koriste za lokalne potrebe i razvoj. Kao i kućni proračuni, proračuni JLS su ograničeni i trebaju se planirati sukladno sa najznačajnijim društvenim i ekonomskim prioritetima.

Ova infografika je pripremljena uz podršku Projekta Američke agencije za međunarodni razvoj Pomoći lokalnoj upravi (USAID/LGAA). Stavovi i mišljenja izražena u ovome dokumentu ne odražavaju nužno stavove USAID-a ili Vlade Sjedinjenih Američkih Država.

**PRIHODI – Otkud dolazi novac?**

Struktura prihoda sadrži sljedeće kategorije:

*Prihodi od poreza* - čine ih prihodi od poreza na dohodak od pojedinaca koji posluju na teritoriji JLS, porez na imovinu, te neizravni porezi koji pripadaju JLS.

*Neporezni prihodi* – najčešće se sastoje od  administrativnih taksi i naknada na lokalnoj razini, komunalnih taksi i naknada, naknada od rente, prihoda od davanja prava na eksploataciji prirodnih resursa, naknada za zaštitu prirodnih i drugih nesreća, novčanih kaznih, naknada za upotrebu cesta za vozila, sredstava za financiranje zaštite od požara i vatrogastva, prihoda od pružanja usluga i slično.

*Tekući transferi i donacije* – uključuju novčane transfere sa viših razina vlasti u svezi različitih davanja pojedincima, javnim ustanovama i javnim poduzećima,

*Kapitalni transferi* – novčane pomoći sa viših razina vlasti u svezi kapitalnih investicija na području JLS,

*Kapitalni primici* – sredstva dobijena prodajom stalne imovine kao što je zemljište, stambeni objekti i financijska imovina,

*Sredstva od zaduživanja (krediti)* - sredstva iz financijskih zaduživanja,

*Prenesena sredstva iz prethodnog proračunskog razdoblja*. Ukoliko postoje, ovo su neutrošena sredstva iz prethodnih godina koja se prenose u tekuću proračunsku godinu, te time povećavaju ukupna sredstva proračuna.

**RASHODI – Na što se novac troši?**

Struktura rashoda sadrži sljedeće kategorije:

*Plaće i naknade zaposlenih* – sredstva za plaće, naknade, doprinosi za zaposlenike u lokalnim upravama i/ili javnim organizacijama na području JLS,

*Materijalni troškovi* –  najčešće se sastoje od sredstava za zaštitu od prirodnih i drugih nesreća, naknada za rad mjesnih zajednica, sredstava za zaštitu od požara, sredstava za zaštitu okoliša, izdataka za otplatu kamata na uzete kredite, izdataka za PDV, naknada vijećnicima i članovima radnih tijela za rad u Gradskom vijeću, naknada za mjesne zajednice, naknada biračkim odborima, naknada članovima zakonom propisanih stručnih povjerenstava, rashodi po osnovu putovanja i smještaja i slično,

*Komunalne usluge* – sredstva za održavanje cesta i putova, javne rasvjete, zelenih površina, rada zimske službe, održavanje i sanacije vodovodne i kanalizacione mreže, zbrinjavanja pasa lutalica, i slično,

*Tekući transferi* – pokrivaju jednokratna davanja javnim ustanovama i javnim poduzećima na području JLS, izdatke za sport i kulturu, različita socijalna davanja, stipendije nadarenim učenicima i sportistima, subvencije poljoprivredi, malom biznisu i poduzetništvu, transfere nevladinom sektoru, braniteljskoj populaciji i projektima od važnosti za mlade,

*Kapitalni transferi* – odnose se na kapitalne doznake i pomoći JLS, neprofitnim organizacijama i pojedincima, te javnim poduzećima,

*Kapitalni izdaci* – su sredstva za izgradnju putne, vodovodne i kanalizacione infrastrukture, izgradnje objekata od važnosti za funkcioniranje JLS, sportsko-rekreativnih kapaciteta, objekata od kulturno-povijesnog značaja, unapređenja javne rasvjete, izgradnju grobalja, poslovnih zona i slično,

*Rashodi još obuhvataju otplate dugova i obveznu proračunsku tekuću rezervu.*